Κάσσελ (Έσση)

Το Κάσσελ (γερμανικά: Kassel‎‎, έως το 1926 επίσημα Cassel) είναι πόλη της κεντρικής Γερμανίας, χτισμένη στον ποταμό Φούλντα στο βόρειο τμήμα του κρατιδίου της Έσσης, βρίσκεται μόλις 70 χλμ. από το γεωγραφικό κέντρο της Γερμανίας. Είναι η πρωτεύουσα της διοικητικής περιοχής του Κάσσελ (Regierungsbezirk) και του ομώνυμου νομού (Kreis). Η πόλη έχει 193.518 κατοίκους (Δεκέμβριος 2006) και καλύπτει μια έκταση 106,79 τετραγωνικών χιλιομέτρων. Το Κάσσελ φημίζεται για τις εκθέσεις τέχνης Documenta. Ιστορία Το όνομα της πόλης προέρχεται από το αρχαίο Καστέλλουμ Κατόρουμ (Castellum Cattorum), ένα κάστρο των Κάτι, μιας γερμανικής φυλής που ζούσε στην περιοχή από τη ρωμαϊκή εποχή. Ως Κάσσελ αναφέρθηκε για πρώτη φορά στο 913 μ.Χ. Ο τόπος ονομάστηκε Κασέλα (Chasella) και βρισκόταν σε μια μια γέφυρα που διέσχιζε τον ποταμό Φούλντα. Από 1189 έχει πιστοποιηθεί ότι το Κάσσελ είχε δικαιώματα πόλης, αλλά η ημερομηνία κατά την οποία χορηγήθηκαν δεν είναι γνωστή. Το 1567 το κομιτάτο της Έσσης χωρίστηκε από τους διαδόχους σε ανεξάρτητα κρατίδια, ένα από αυτά ήταν το Έσση-Κάσσελ, το οποίο μέσα σε λίγα χρόνια έγινε σημαντικό και εύπορο κράτος. Στις αρχές του 19ου αιώνα, οι Αδελφοί Γκριμ έζησαν στο Κάσσελ έγραψαν δε τα περισσότερα από τα παραμύθια τους εκεί. Κατά την εποχή του Ναπολέοντα η πόλη το 1807 έγινε πρωτεύουσα του Βασιλείου της Βεστφαλίας, το πριγκηπάτο προσαρτήθηκε από την Πρωσία το 1866. Το 1870, μετά τη Μάχη του Σεντάν, Ναπολέων Γ εστάλη ως αιχμάλωτος στο Ανάκτορο του Βιλχελμσχόε (Wilhelmshöhe) επάνω από το Κάσσελ. Μετά τον δεύτερο πανκοσμιο πόλεμο η πόλη ήταν υποψηφια ως νέα πρωτεύουσα της δυτικής Γερμανίας, ενώ η πόλη ήταν κατάλληλη αλλα βρίσκοναν πόλυ κοντά στα σύνορα με την Ανατολική Γερμανία. Λόγω τον πολλών διαθεσιμων μεγάρων αρκετές υπηρεσίες της Δυτικής Γερμανίας είχαν την έδρα τους στην πόλη. Μετά την έκθεση κηπουρικής Bundesgartenschau 1955 εγκαταστήθηκε και η έκθεση τέχνης documenta. Όταν η ανατολική Γερμανία άνοιξε τα σύνορά της, η πόλη δέχθηκε προσφυγες από εκεί που ερίξαν όμως το βιοτικό της επίπεδο, αλλα εφέραν και μια νέα οικονομική ανάπτυξη και επενδύσεις. Η παραδοσιακή βιομηχανική πόλη κατάφερε να γίνει κέντρο ηλιακής και αιολικής ενέργειας επίσης και κέντρο έρευνας και τεχνολογίας. Αξιοθέατα Η πόλη είχε μεγάλες ζημιές κατά τη διάρκεια του Β΄ Παγκοσμίου Πολέμου. Η ανακατασκευή της πόλης ήταν μοντέρνα, αλλά με τη διατήρηση όλων τον ιστορικών ανακτόρων προσωρινά ως ερείπια. Σήμερα το Κάσσελ θεωρείται ένα από τα καλύτερα παραδείγματα μιας μεταπολεμικής ανοικοδόμησης. Τα κτίρια της δεκαετίας του 1950 είναι εξίσου διατηρητέα, ενώ από το 1960 και μετά άρχισε η ανακατασκευή των παλαιών κτιρίων. Ανάκτορα Συνολικά υπάρχουν δύο μεγάλα συγκροτήματα σχετικά με την ιστορία του πρώην πριγκιπάτου. Το μεγαλύτερο και σημαντικότερο είναι το Ανάκτορο του Βιλχελμσχόε (Schloss Wilhelmshöhe). Το παλάτι σήμερα εκθέτει τη συλλογή πινάκων ζωγραφικής «Gemäldegalerie alter Meister» (Έκθεση Παλαιών Διδασκάλων) με έργα παλαιών γερμανικών καλλιτεχνών (Altdorfer, Άλμπρεχτ Ντύρερ) και διάσημων καλλιτεχνών του μπαρόκ όπως του Τιτσιάνο, Ρέμπραντ, Χαλς, Πέτερ Πάουλ Ρούμπενς. Το ιδιαίτερα μεγάλο πάρκο βρίσκεται στις όχθες ενός βουνού και τελειώνει στην κορυφή του με το Μνημείο του Ηρακλή (Herkulesmonument). Στην κορυφή υπάρχει και στάση λεωφορείου. Το Ανάκτορο Ορανζερί (Orangerie) βρίσκεται επίσης σε ένα μεγάλο πάρκο. Στο κτίριο βρίσκεται σήμερα ένα πλανητάριο, μουσείο φυσικής και αστρονομίας (Astronomisch-Physikalisches Kabinett). Αλλα αξιοθέατα Museum Fridericianum, σήμερα εκθεσιακός χορός τέχνης. Μπροστά από το κτίριο βρίσκεται ένα δέντρο που το φύτεψε ο καλλιτέχνης Γιόζεφ Μπόις, και ήταν ένα από τα 7000 δένδρα που είχαν τον σκοπό να μετατρέψουν την πόλη σε δάσος. Hessisches Landesmuseum. Eίναι ένα μουσείο αφιερωμένο στην ιστορία του κρατιδίου Έσση. Εκτός από αυτό περιέχει το μουσείο της ταπετσαρίας, και σε ένα παβιλον ένα μικρό μουσείο βιομηχανικού σχεδιασμού. Neue Galerie (Νέα Πινακοθήκη)- με συλλογές ζωγραφικής και γλυπτικής του 17ου αιώνα. Εικόνες Μεταφορές Η πόλη διαθέτει ένα δίκτυο τραμ, και συμπληρωματικά μερικές γραμμές λεωφορείων. Ο κεντρικός σιδηροδρομικός σταθμός Kassel-Hauptbahnhof σήμερα είναι μονο τερματικός σταθμός για τοπικά τραίνα, ενώ ένας νέος σταθμός ονομάζεται Kassel-Wilhelmshöhe και εξυπηρετεί επί το πλείστον τα υπεραστικά υψηλής ταχύτητος τραίνα ICE. Με το αεροδρόμιο Kassel-Waldau διέθετε ήδη στις αρχές του 20ου αιώνα ένα αεροδρόμιο, οι φοβίες ότι ένα αεροδρόμιο θα εμπόδιζε την πολιτιστική σημασία της πόλης το νέο αεροδρόμιο Kassel-Calden ήταν πολύ μικρότερο και κατά το πλείστον για ιδιωτικά αεροσκάφη, η εξυπηρέτηση της πόλης γίνεται από Φρανκφούρτη ή Ανόβερο. Το 2013 εγκαινιάστηκε ένα νέο μεγάλο αεροδρόμιο με νέο αεροδιάδρομο διπλα στην τοποθεσία του παλαιού. Η χρήση προβλέπεται κατά το πλείστον για την τουριστική περίοδο. Οδικώς βρίσκεται το Κάσσελ σε δυο κόμβους αυτοκινητοδρομων, στον σημαντικότερο άξονα από βορρά προς νότο. Εκπαίδευση και έρευνα Στο Κάσσελ βρίσκεται το Πανεπιστήμιο του Κάσσελ, στο οποίο λειτουργεί το Διεθνές Κέντρο Έρευνας για την Ανώτατη Εκπαίδευση και τη σχολή καλών τεχνών (Kunsthochschule). Μέσα από τα πολυάριθμα κέντρα ερευνών βρίσκονται και δυο Fraunhofer Institut: Fraunhofer-Institut für Windenergie und Energiesystemtechnik (συστήματα ηλιακής ενέργειας και συστημάτων ενέργειας) και το Fraunhofer-Institut für Bauphysik (φυσική κατασκευής). Πολιτισμός Ενώ η πόλη είναι διεθνώς γνωστη για τα ανάκτορά της, διαθέτει και υψηλού επιπέδου θέατρο. Το Κρατικό Θέατρο (Staatstheater) έχει τις ρίζες του στον δέκατο έκτο αιώνα, στη σημερινή του μορφή ιδρύθηκε το 1952. Οικονομία Το Κάσσελ ήταν η έδρα τις βιομηχανίας Henschel που κατασκεύαζε τραίνα, φορτηγά, λεωφορεία αλλά και μηχανήματα. Ένα προϊόν της πρώην εταιρίας ήταν και το Transrapid. Μια επίσης γνωστη βιομηχανία ήταν η εταιρία κατασκευής αεροσκαφών Fieseler. Στο προάστιο Μπάουναταλ (Baunatal) η Volkswagen κατασκευάζει διαφορικά και έχει και τις γενικές αποθήκες ανταλλακτικών του ομίλου της. Μαζί με τον δήμο Λοφέλντεν δημιούργησε στο Κάσσελ μια νέα βιομηχανική περιοχή Προσωπικότητες Αδελφοί Γκριμ, συλλέκτες παραδοσιακών παραμυθιών Ντενί Παπέν (1647-1714), Γάλλος ιατρός και φυσικός Γιόχαν Σούμπαρτ (1800 – 1885), κλασικός φιλόλογος. Φίλιπ Σάιντεμαν (1865 - 1939), στέλεχος του Σοσιαλδημοκρατικου Κόμματος Αδελφοποιήσεις Αδελφοποιήσεις υπάρχουν με τις ακόλουθες πόλεις: Παραπομπές Εξωτερικοί σύνδεσμοι Kassel City Panoramas - Panoramic views and Virtual Tours Επίσημη ιστοσελίδα του Κάσσελ